SET พรุ่งนี้ Sideway ระหว่างรอผลประชุมเฟด
บล.ธนชาต มองแนวโน้มการลงทุนในวันพรุ่งนี้ (18 มิ.ย.) เชื่อว่า ดัชนีจะแกว่งไซต์เวย์-อัพ โดยให้แนวต้าน 1,520-1,550 จุด ส่วนแนวรับ 1,495-1,507 จุด
17 มิ.ย. 2558

นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยถึงตลาดหุ้นไทยวันนี้ (17 มิ.ย.) ปรับตัวขึ้นได้ดี ตามทิศทาบตลาดต่างประเทศ โดยตลาดหภูมิภาควันนี้ต่างปรับตัวขึ้น เช่นเดียวกับดาวโจนส์และตลาดในยุโรปเมื่อคืนที่ผ่านมาปรับตัวขึ้นได้ดี ขณะที่ตลาดกำลังรอผลการประชุมธนาคารกลางสหรัฐฯ (FED) ในคืนนี้
นอกจากนี้ ในวันพรุ่งนี้ (18 มิ.ย.) ต้องติดตามการประชุม รมว.คลังยูโรโซนว่าจะมีการช่วยเหลือกรีซอย่างไรบ้าง ซึ่งถ้า Sentiment ทั้งสองเรื่องออกมาเป็นบวกจะส่งผลดีต่อตลาดฯ
“จะเห็นได้ว่าตลาดทั่วโลกเวลานี้ให้น้ำหนักกับตลาดที่ Underperform มากขึ้น โดยเฉพาะตลาดในกลุ่ม TIP ซึ่งมีแรงซื้อเข้ามา แต่ตลาดหุ้นไทยจะเห็นได้ว่านักลงทุนต่างชาติยังไม่ได้เข้ามา” นายอดิศักดิ์กล่าว
สำหรับแนวโน้มการลงทุนในวันพรุ่งนี้ (18 มิ.ย.) เชื่อว่า ดัชนีจะแกว่งไซต์เวย์-อัพ โดยให้แนวต้าน 1,520-1,550 จุด ส่วนแนวรับ 1,495-1,507 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 355.00 บาท เพิ่มขึ้น 9.00 บาท
PTTGC ปิดที่  68.75 บาท เพิ่มขึ้น 1.25 บาท
KBANK ปิดที่ 199.00 บาท ลดลง  1.00 บาท
AOT ปิดที่ 317.00 บาท เพิ่มขึ้น 4.00 บาท
JAS ปิดที่ 6.15 บาท เพิ่มขึ้น 0.15 บาท
 
ที่มา: สำนักข่าวอินโฟเควสท์